186 MONOCOTYLEDONEX. SMILAX. 
163. S; Celebien (Blume! Enum, p. 18); ramis striato-angu- 
losis; petiolis medium usque vaginatis; limbis oblongo-lanceolatis ; 
umbellis 4-2? ; pedicellis baccam æquantibus. 
E specimine unico herb. Lugd. bat, ramus vetustior striato-angu- 
losus, in angulis scabriusculus, passim aculeis brevibus subrecurvis 
armatus. Ramus junior florifer vix angulosus, lævis, remote aculeatus. 
Petioli 12-15 mill. longi, medium usque marginibus inflexis anguste 
vaginati, ad ?/, longit. rumpentes, vetustiores cirrhiferi. Limbi vetus- 
tiores ignoti; in ramo florifero oblongo-lanceolati, basi acuti, apice 
obtuse acuminati, 11-13 cent. longi, 3-4 lati, nervis 5, quorum 2 cen- 
trali propiores paulo supra basim ab eo discedentes, membranacei, 
nervis excentricis et nervulis parum in sicco eminentibus, paren- 
chymate pellucide punctato et passim lineato. Racemi bacciferi 5 cent, 
longi, medio vel infra medium bractea minima et gemmula opposita 
stipati, pedunculo e bractea unico fructus gerente. Receptaculum glo- 
bosum, 4-5 mill. latum. Umbellæ 12-15-carpæ. Pedicelli 5-7 mill, 
longi. Bracteolæ lapsa ? Bacca 7 mill. lata, globosa, monosperma. 
In Celebes (Bl. I. c. et h. Lugd. bat.). 
164. S. megacarpa ; ramis teretibus ; petiolis usque ad !/5-!/, 
vaginatis ; limbis oblongis vel ovato-oblongis, demum opacis ; um- 
bellis 2-8 ; pedicellis bacca maxima brevioribus. 
Rami teretes, cum ramulis subteretibus striatis inermes. Petioli 
10-18 mill. longi, usque ad 1/4-1/, marginibus inflexis parallelis 
anguste vaginati, cirrhis nullis aut nascentibus. Limbi oblongi vel 
passim ovato-oblongi, basi subacuti et postea obtusi, apice obtuse 
acuminati vel serius cuspidati, 7-15 cent. longi, 3-7 lati, nervis 7, in 
foliis junioribus a basi nascentibus, deinde 2 centrali proximis ab eo 
3-4 mill. supra basim discedentibus, juniores pellucide punctulati, non 
lineati, vetustiores coriacei, opaci, nervulis vix distinctis. Racemi 
inter folium et squamarn ovato-acuminatam 5-6 mill. longam inserti, 
folio 1/4 circiter breviores, semel vel (rarius) bis ramosi, 2-3-umbel- 
lati, rhachi pedunculis sæpius breviore 5-20 mill. longa, lateraliter 
nuda, apice bracteam ovato-acutam, 3-5 mill. longam gerente ; bractea 
superiore et gemmula abortiva alternantibus minoribus. Umbellæ 
floriferæ ignotæ; fructiferæ 3-4-carpæ. Receptaculum globosum, 
3-5 mill. latum, foveolatum, bracteolis lapsis. Pedicelli centim. longi. 
Baccæ globosæ, 12-20 mill. latæ, ideo majores quam in omnibus aliis 
speciebus , nigro-purpureæ, ceraso similes (Maingay in sched.), 
9-1-sperme. 
In Bengalia orient. (Griff. 5421 in h. kew.) et penins. Malayana 
(Maingay 1698, ibid.). 
